HÍRHATÁR ONLINE - Összefogás 2.0 - őszre újratöltik a baloldalt?
2014. 05. 24. 08:51
Összefogás 2.0 - őszre újratöltik a baloldalt?
Indítsuk újra Budapestet! - Tárgyalást kezdeményez az MSZP - jelent meg a szocialisták honlapján.
Az április 6-i szavazás világosan megmutatta: Budapesten többségben vannak a változást, új vezetést, a város újraindítását akaró polgárok. A választók akaratát megértve az MSZP Budapest tárgyalást kezdeményez a demokratikus ellenzék parlamenti pártjaival. Egyeztetést és együttműködést szeretnénk a város újraindítása, a szabadság és az együttműködés helyreállítása, az odafigyelő, tiszta és biztonságos Budapest érdekében - áll az MSZP.hu-n.
A szocialisták emlékeztetnek, a város működését, az erőforrások ésszerű felhasználását a kormány elvette, karöltve a város vezetésével. A probléma megoldására úgy fest egy út kínálkozik: az összefogás 2.0.
Az MSZP Budapesti Elnöksége háromfős tárgyalódelegációt állított fel, amelynek vezetője a Budapesti Választási Bizottság vezetőjeként Horváth Csaba főpolgármester-jelölt, tagjai Alexa György társadalompolitikai és Dr. Trippon Norbert ügyvezető alelnökök - tudtuk meg a honlapról.
A szocialisták a siker érdekében a demokratikus ellenzéki pártokhoz fordulnak - tehát ismét az Együtt-PM-hez, a DK-hoz, a Liberálisokhoz, sőt, feltehetően az LMP-hez is, bár Schiffer pártja már kegyetlenül elhajtotta Mesterházyékat.
Elképzelhető, hogy egy újabb összefogás Budapesten sikeres lehetne, hiszen az öt párt április 6-án jól szerepelt a fővárosban. Ebben az esetben már csak az a kérdés, hogy az LMP mennyire ragaszkodik a végsőkig öntudatos sémához - igaz, azt nem akadályozhatják meg, hogy - tegyük fel - az ő jelöltjük mögött sorakozzon fel a baloldal.
Facebook/Pápai Gábor